6. melléklet a 3/2013. (IV. 30.) önkormányzati rendelethez

Az Ügyrendi Bizottság feladat- és hatásköre

1. A bizottság feladatkörébe tartozik a polgármester, képviselő, bizottsági elnök, bizott­sági tag összeférhetetlenségi ügyével kapcsolatos eljárás, kivéve az összeférhetetlen­ség kimondása.
2. A bizottság feladatkörébe tartozik a polgármester, alpolgármester illetményére, tisztelet­díjára, költségtérítésére, egyéb juttatására (jutalmazására) vonatkozó javaslat képviselő-testület elé terjesztése.
3. A bizottság feladatkörébe tartozik a polgármester, alpolgármester, képviselő, bizott­sági elnök, bizottsági tag vagyonnyilatkozatával kapcsolatos eljárás, kivéve a vagyon­nyilatkozati eljárással kapcsolatos döntés. A bizottság végzi a vagyonnyilat­kozatok vizsgálatát. A bizottság a vagyonnyilatkozatokat nyilvántartja és ellenőrzi.
4. A bizottság feladata a képviselő-testület döntése vagy jogszabály rendelkezése sze­rinti titkos szavazások lebonyolítása.
5. A bizottság a működésének rendjét maga határozza meg.